Olaydı (qoşma, Şair Məmmədhüseyn)
Yuxuda gördüyüm, nolaydı, birdən,
Gözümün önündə aşkar olaydı.
Açılaydı hava, çəkiləydi çən,
Qarşımda alagöz Gülzar olaydı.

O maral duruşlu, o ceyran gözlü,
O işvəli, nazlı, o şirin sözlü.
O dünya gözəli, o ayna üzlü,
O könlü qürurlu dildar olaydı.

Məmmədhüseyn asılaydı boynuna,
Gizli, aşkar əl ataydı qoynuna.
Könül alıb çəkiləydi bir yana,
Bu möhüvü düzən o, yar olaydı.
XIX əsrin qoşmaları